কলকাতা হবে না! আশ্বাস দিল হায়দরাবাদ, মেসির জন্য কী কী ব্যবস্থা?

ওয়েব ডেস্ক: কলকাতা সফরে বেনজির বিশৃঙ্খলার পর আজই নিজামের শহর হায়দরাবাদে (Hyderabad) পা রাখছেন লিওনেল মেসি (Lionel Messi)। ফুটবলের রাজপুত্রের ‘গোট ইন্ডিয়া ট্যুর’-এর (GOAT India Tour) দ্বিতীয় পর্বে সেখানে প্রস্তুতি ইতিমধ্যে তুঙ্গে। তবে যুবভারতী ক্রীড়াঙ্গনের মতো পরিস্থিতি উপ্পল স্টেডিয়ামে তৈরি হবে না বলে আশ্বাস দিয়েছেন ‘স্যাট’-এর চেয়ারম্যান শিব সেনা রেড্ডি (Shiva Sena Reddy)। মেসিভক্তদের উদ্দেশ্যে তিনি বার্তা দিয়েছেন যে, হায়দরাবাদের অনুষ্ঠান সুষ্ঠভাবে সম্পন্ন হবে।

শনিবার তিনি বলেন, “আমি নিশ্চিত করতে চাই যে, কলকাতা যা ঘটল তা হায়দ্রাবাদে ঘটবে না, পরিস্থিতি নিয়ন্ত্রণের জন্য পর্যাপ্ত পুলিশ বাহিনী মোতায়েন করা হয়েছে এবং ভক্তদের কাছে একটি ছোট্ট অনুরোধ – আপনারা শান্ত থাকুন।” তিনি আরও জানান, “মেসি এবং সিএম একাদশের মধ্যে একটি ছোট ২০ মিনিটের প্রীতি ম্যাচ অনুষ্ঠিত হবে। এরপর মেসি তরুণ খেলোয়াড়দের জন্য একটি ফুটবল ক্লিনিকের আয়োজন করবেন।”

VIDEO | Hyderabad: SAT chairman Shiva Sena Reddy assured fans that Lionel Messi’s Hyderabad appearance will be conducted smoothly, following the chaos reported during the Kolkata leg of the India tour.

He says, “Today there will be a small 20-minute friendly game between Messi… pic.twitter.com/gKsUtVTpoA

— Press Trust of India (@PTI_News) December 13, 2025

আরও পড়ুন: বেনজির বিশৃঙ্খলা! মুখ্যমন্ত্রীর নির্দেশে তদন্ত কমিটি, কী বললেন অসীম রায়?

সূত্রের খবর, মেসির প্রদর্শনী ম্যাচটি খেলা হবে উপ্পলের রাজীব গান্ধী আন্তর্জাতিক স্টেডিয়ামে। সন্ধে ৭টায় শুরু হবে এই ম্যাচ। তার আগে রয়েছে আনুষ্ঠানিক কিক-অফ অনুষ্ঠান। সেখানে মেসির সঙ্গে উপস্থিত থাকবেন তেলঙ্গানার মুখ্যমন্ত্রী রেভন্ত রেড্ডি। মেসির এই অনুষ্ঠানের জন্য বিভিন্ন দামের টিকিট রাখা হয়েছে। সূত্রের খবর, ২,২৫০ টাকা থেকে শুরু হচ্ছে টিকিটের দাম।

দেখুন আরও খবর:

The post কলকাতা হবে না! আশ্বাস দিল হায়দরাবাদ, মেসির জন্য কী কী ব্যবস্থা? first appeared on KolkataTV.